РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  51

от заседание на 
Комисия ”Съдебна администрация” на ВСС,
проведено на 28.11.2012 г.

Днес, 28.11.2012 г. /сряда/ от 09.30 часа се проведе заседание на комисия “Съдебна администрация” на ВСС, в състав:

ПРЕДСЕДАТЕЛ:  Димитър Узунов

ЧЛЕНОВЕ:  Галя Георгиева
Елка Атанасова
Каролина Неделчева - отсъства
Магдалена Лазарова

На заседанието присъстваха експертните сътрудници към комисията Ана Топалова – старши експерт юрисконсулт отдел „НДПП” дирекция „Правна” при АВСС и Румен Митев – главен експерт съдебна статистика.

1. ОТНОСНО: Искане от председателя на Окръжен съд гр. Сливен за увеличаване щатната численост на съда с 1 /една/ щ. бр. за длъжност „Съдебен секретар”.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

1.1. ОТХВЪРЛЯ искането за увеличаване щатната численост на Окръжен съд гр. Сливен с 1 /една/ щ. бр. за длъжност „Съдебен секретар”.
Мотиви: 
Решение на ВСС по протокол № 48/08.11.2012 г., допълнителна т. 1
Липса на финансови средства по бюджета на съдебната власт за 2012 г.

2. ОТНОСНО: Искане от председателя на Специализиран наказателен съд за увеличаване щатната численост на съда с 1 /една/ щ. бр. за длъжност „Системен администратор”.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

2.1. ОТХВЪРЛЯ искането за увеличаване щатната численост на Специализиран наказателен съд с 1 /една/ щ. бр. за длъжност „Системен администратор”.

2.2. УКАЗВА на председателя на Специализиран наказателен съд да ползва системния администратор на Специализирана прокуратура.

2.3. ЗАДЪЛЖАВА административния ръководител на Специализирана прокуратура в длъжностната характеристика на системния администратор да разпише изрично задължение съдебният служител да обслужва и Специализиран наказателен съд.

3. ОТНОСНО: Искане от председателя на Районен съд гр. Берковица да бъде финализиран проведения вече конкурс с произнасяне на административния ръководител по чл. 160, ал. 3 от ПАРОАВАС.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И:

3.1. даВА съгласие да бъде финализиран проведения вече конкурс с произнасяне на административния ръководител по чл. 160, ал. 3 от ПАРОАВАС, в Районен съд гр. Берковица.

4. ОТНОСНО: Искане от председателя на Административен съд гр. Хасково за даване на съгласие обявеният конкурс за длъжността „Главен счетоводител” да бъде проведен в определените в заповед на председателя на съда срокове.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И:

4.1. НЕ ДАВА СЪГЛАСИЕ обявеният конкурс за длъжността „Главен счетоводител” да бъде проведен в определените срокове в заповед на председателя на Административен съд гр. Хасково.
Мотиви: Решение на ВСС по протокол № 48/08.11.2012 г., допълнителна т. 1.

5. ОТНОСНО: Искане от председателя на Административен съд гр. Кърджали за даване на съгласие за приключване на конкурсната процедура за длъжността „Системен администратор – I степен” и заемането й в съда.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И:

5.1. НЕ ДАВА СЪГЛАСИЕ за приключване на конкурсната процедура за длъжността „Системен администратор – I степен” и заемането й, в Административен съд гр. Кърджали.
Мотиви: 
Решение на ВСС по протокол № 48/08.11.2012 г., допълнителна т. 1.
Указва на председателя на Административен съд гр. Кърджали да оптимизира организацията на работата в съда.

6. ОТНОСНО: Искане от председателя на Апелативен специализиран наказателен съд за назначаване на съдебен служител на свободна щ. бр. за длъжността „Системен администратор”.

Комисия “Съдебна администрация” предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

6.1. ОТХВЪРЛЯ искането за назначаване на съдебен служител на свободна щ. бр. за длъжността „Системен администратор” в Апелативен специализиран наказателен съд.

6.2. УКАЗВА на председателя на Апелативен специализиран наказателен съд да ползва системния администратор на Апелативна специализирана прокуратура.

6.3. ЗАДЪЛЖАВА административния ръководител на Апелативна специализирана прокуратура в длъжностната характеристика на системния администратор да разпише изрично задължение съдебният служител да обслужва и Апелативен специализиран наказателен съд.

7. ОТНОСНО: - Разни

Предложение до Главния секретар на ВСС за осигуряване на работни места на тримата членове на ВСС по право в сградата на Висш съдебен съвет.

КОМИСИЯ “СЪДЕБНА АДМИНИСТРАЦИЯ”
Р Е Ш И:

7.1. Възлага на Главния секретар на ВСС да осигури работни места на тримата членове на ВСС по право, в сградата на Висш съдебен съвет, ул. „Екзарх Йосиф” № 12, трети етаж.

8. ОТНОСНО: Извлечение от решение по протокол № 50/26.11.2012 г. от извънредно заседание на комисията и проведена среща с председателя на Националното сдружение на съдебните служители.

КОМИСИЯ “СЪДЕБНА АДМИНИСТРАЦИЯ”
Р Е Ш И:

8.1. Приема за сведение решението по протокол № 50/26.11.2012 г. от извънредно заседание на комисията с предложение за мерки, които да бъдат включени в План-Графика по изпълнението на мерките, предвидени в Стратегията за превенция и борба с корупцията в съдебната система за 2013 г.

8.2. Препраща решението на Комисия професионална етика и превенция на корупцията при ВСС.
9. ОТНОСНО: Проект на писмо по повод постъпилата от Нелия Боцановска молба, във връзка с неизплатено през 2009 г. допълнително материално стимулиране.

КОМИСИЯ “СЪДЕБНА АДМИНИСТРАЦИЯ”
Р Е Ш И:

9.1. Приема проекта на писмото, изготвен от Ана Топалова- старши експерт-юрисконсулт в отдел НДПП дирекция „Правна”. Писмото да се изпрати на Нелия Боцановска.

ПРЕДСЕДАТЕЛ 
НА КОМИСИЯТА: /п/
					     	   ДИМИТЪР УЗУНОВ